Magister Jobertus de Ponte, Senon. curie officialis, omnibus presentes litteras inspecturis in Domino salutem. Noverint universi quod, constituti in presentia nostra, Margarita, relicta magistri Galteri, carpentarii, et Petrus, filius ejus, vendiderunt fratribus de Valle-lucenti virgultum suum, prout domus eorumdem fratrum comportat. Fiduciaverunt autem dicti M. et P. se dictis fratribus debitam garantiam super eodem virgulto portaturos et daturos eis plegios de garantia portanda. In cujus rei memoriam presentem cartam fecimus annotari et sigillo Senonensis curie roborari. Actum, VIIº idus februarii, anno Gracie Mº CCº sexto.